
ИЗВЕШТАЈ О ФИНАНСИЈСКОМ ПОСЛОВАЊУ

АГЕНЦИЈЕ ЗА ПРИВРЕДНЕ РЕГИСТРЕ ЗА 2025. ГОДИНУ
1.
ОСНИВАЊЕ И ДЕЛАТНОСТ АГЕНЦИЈЕ

Законске и друге основе за установљавање и рад Агенције

Агенција као правно лице образована је Законом о Агенцији за привредне регистре („Службени гласник РС”, бр. 55/04, 111/09 и 99/11) којим су утврђени статус, седиште, послови, средства за оснивање и рад Агенције као и органи Агенције, док су начин и делокруг рада регистара утврђени посебним законима. На рад Агенције за привредне регистре, као Агенције која је основана посебним законом, примењују се и одређене одредбе Закона о јавним агенцијама („Службени гласник РС”, бр. 18/05 и 81/05 - испр. и 47/18).
Делатност регистрације у Агенцији регулисана је и Законом о поступку регистрације у Агенцији за привредне регистре („Службени гласник РС”, бр. 99/11, 83/14, 31/19 и 105/21), посебним материјално процесним законима: Законом о привредним друштвима („Службени гласник РС”, бр. 36/11, 99/11, 83/14 - др. закон, 5/15, 44/18, 95/18, 91/19, 109/21 и 19/25)); Законом о заложном праву на покретним стварима уписаним у Регистар („Службени гласник РС”, бр. 57/03, 61/05, 64/06 - испр., 99/11 - др. закон и 31/19); Законом о финансијском лизингу („Службени гласник РС”, бр. 55/03, 61/05, 31/11 и 99/11 - др. закон); Законом о удружењима („Службени гласник РС”, бр. 51/09, 99/11 - др. закони 44/18 - др. закон); Законом о туризму („Службени гласник РС”, број 17/19); Законом о рачуноводству („Службени гласник РС”, бр. 73/19 и 44/21 - др. закон); Законом о регионалном развоју („Службени гласник РС”, бр. 51/09, 30/10 и 89/15 - др. закон); Законом о стечају („Службени гласник РС”, бр. 104/09, 99/11 - др. закон, 71/12 - одлука УС, 83/14, 113/17, 44/18, 95/18 и 44/25 - одлука УС); Законом о јавном информисању и медијима („Службени гласник РС”, бр. 92/23 и 51/25); Законом о спорту („Службени гласник РС”, број 111/09); Законом о задужбинама и фондацијама („Службени гласник РС”, бр. 88/10, 99/11 - др. закон и 44/18 - др. закон); Законом о извршењу и обезбеђењу („Службени гласник РС”, бр. 106/15, 106/16 - аутентично тумачење, 113/17 - аутентично тумачење, 54/19, 9/20 - аутентично тумачење, 10/23 - др. закон и 91/25); Законом о платним услугама („Службени гласник РС”, бр. 139/14, 44/18 и 64/24); Законом о јавним набавкама („Службени гласник РС”, бр. 91/19 и 92/23); Законом о финансирању и обезбеђењу финансирања пољопривредне производње („Службени гласник РС”, број 128/14); Законом о планирању и изградњи („Службени гласник РС”, бр. 72/09, 81/09 - испр., 64/10 - одлука УС, 24/11, 121/12, 42/13 - одлука УС, 50/13 - одлука УС, 98/13 - одлука УС, 132/14, 145/14, 83/18, 31/19, 37/19 - др. закон, 9/20, 52/21, 62/23 и 91/25); Законом о Централној евиденцији привремених ограничења права лица регистрованих у Агенцији за привредне регистре („Службени гласник РС”, број 112/15), Законом о централној евиденцији стварних власника („Службени гласник РС”, бр. 19/25, 51/25 и 60/25 - испр.); Законом о здравственој заштити („Службени гласник РС”, бр. 25/19, 92/23 - аутентично тумачење и 29/25 - одлука УС), Законом о култури („Сл. гласник РС“, бр. 72/09, 13/16, 30/16 - испр., 6/20, 47/21, 78/21 и 76/23)  као и пратећим уредбама, одлукама и правилницима за спровођење наведених закона. 

Ради остваривања надлежности Агенције у вези са регистрацијом привредних субјеката, у Агенцији су у складу са законом и Статутом Агенције образоване организационе јединице ван седишта Агенције и то у: Новом Саду, Крагујевцу, Нишу, Панчеву, Суботици, Зрењанину, Ваљеву, Лесковцу, Пожаревцу, Краљеву, Ужицу, Зајечару и Косовској Митровици.

Органи Агенције, у складу са законом и статутом Агенције, су управни одбор и директор Агенције.
Седиште Агенције је у Београду, Република Србија на адреси: Бранкова 25, 11000 Београд.
Делатност 

Извршење поверених послова обавља се у оквиру следећих законом установљених регистара и сервиса:
· Регистар привредних субјеката, у оквиру којег се обавља регистрација привредних друштава, предузетника, представништава страних правних лица и огранака страних правних лица;

· Регистар заложног права на покретним стварима и правима;

· Регистар финансијског лизинга и под-регистар лизинга непокретности;
· Регистар удружења; 

· Регистар страних удружења; 

· Регистар удружења, друштава и савеза у области спорта;

· Регистар медија;
· Регистар стечајних маса;

· Регистар туризма;

· Регистар финансијских извештаја и података о бонитету правних лица и предузетника;
· Регистар мера и подстицаја регионалног развоја;

· Регистар задужбина и фондација;

· Регистар представништава страних задужбина и фондација;
· Регистар судских забрана; 

· Регистар комора и регистар представништава страних привредних комора;
· Регистар понуђача;
· Регистар факторинга; 

· Регистар уговора о финансирању пољопривредне производње;
· Централну евиденцију привремених ограничења права лица регистрованих у Агенцији за привредне регистре; 
· Централну евиденцију обједињених процедура у складу са Законом о планирању и изградњи; 
· Централну евиденцију стварних власника;
· Регистар здравствених установа и Јединствену евиденцију субјеката у здравству;
· Регистар пружалаца рачуноводствених услуга;
· Регистар установа културе;
· Регистар Канцеларија Комесара Секције;
· Евиденцију произвођача медијског садржаја;
· Сервис испоруке статусних и других промена правних и физичких лица који се региструју у Агенцији за потребе пословних банака и других корисника.
Пословање Агенције обезбеђено је из прихода које је Агенција остварила по основу обављања послова из своје надлежности у складу са законом, Годишњим програмом рада и Финансијским планом Агенције за 2025. годину.

2.
ОСНОВЕ ЗА САСТАВЉАЊЕ ФИНАНСИЈСКОГ ИЗВЕШТАЈА АГЕНЦИЈЕ

Правни основ за састављање финансијског извештаја Агенције, усвајање истог од стране управног одбора Агенције (у даљем тексту: управни одбор) и подношење Влади као оснивачу на сагласност садржан је у одредби члана 46. став 3. Закона о јавним агенцијама („Службени гласник РС”, бр. 18/05, 81/05 - испр. и 47/18) и одредби члана 6. став 7. Закона о Агенцији за привредне регистре („Службени гласник РС”, бр. 55/04, 111/09 и 99/11), према којој је „Агенција дужна да води пословне књиге и саставља годишње финансијске извештаје у складу са законом којим се уређује рачуноводство и ревизија”. 
Сагласно томе, финансијски извештаји Агенције за 2025. годину састављени су у складу са одредбама Закона о рачуноводству („Службени гласник РС”, бр. 73/19 и 44/21 - др. закон) и према Правилнику о Kонтном оквиру и садржини рачуна у Kонтном оквиру за привредна друштва, задруге и предузетнике („Службени гласник РС”, број 89/20).
У складу са Мишљењем Министарства финансија Републике Србије - Управе за Трезор број: 011-00-100/2005-1 од 12.08.2005. године, пословни рачун Агенције се налази у саставу система Консолидованог рачуна трезора, код Управе за трезор Министарства финансија, као подрачун сопствених прихода Агенције.
2.1.
РАЧУНОВОДСТВЕНИ  МЕТОД

Вођење пословних књига, састављање, приказивање, достављање и објављивање финансијских извештаја за пословну 2025. годину обављано је у складу са Законом о рачуноводству, Међународним рачуноводственим стандардима (МРС), Међународним стандардима финансијског извештавања (МСФИ), пратећим правилницима и другом професионалном и интерном регулативом.
Финансијски извештаји су састављени у форми и садржини која је прописана Правилником о садржини и форми образаца финансијских извештаја и садржини и форми обрасца статистичког извештаја за привредна друштва, задруге и предузетнике („Службени гласник РС”, број 89/20).
Извештајна валута Агенције је динар. Финансијски извештаји Агенције су исказани у хиљадама динара.
2.2.
РАЧУНОВОДСТВЕНЕ ПОЛИТИКЕ

Код састављања финансијских извештаја примењиване су рачуноводствене политике утврђене Правилником о рачуноводственим политикама Агенције брoj: 10-5-40/24.
Финансијско пословање Агенције је у циљу обезбеђења финансијског управљања и контроле регулисано Правилником о рачуноводству, Правилником о рачуноводственим политикама, Правилником о систему финансијског управљања и контроле, Одлуком о овлашћењима за покретање и одобравање пословних промена, састављање, претходну и накнадну контролу рачуноводствених исправа, оверу и потписивање докумената, пријем и издавање добара, услуга и радова и одобравање плаћања, као и једним бројем процедура финансијског планирања, евидентирања и извештавања и посебним упутствима о евидентирању, кретању и управљању основним средствима и материјалом и о евидентирању, кретању, контроли и плаћању улазних рачуна и пратеће документације.
2.3.
НЕЗАВИСНА РЕВИЗИЈА ГОДИШЊИХ ФИНАНСИЈСКИХ ИЗВЕШТАЈА ЗА 2025. ГОДИНУ

Агенција је у складу са законом у обавези да спроведе ревизију годишњих финансијских извештаја ангажовањем екстерног ревизора и да Извештај са мишљењем екстерног ревизора достави управном одбору Агенције на усвајање. У складу са одредбама члана 8. Закона о Агенцији за привредне регистре, управни одбор Агенцијe је Одлуком број: 10-9-30/25, на седници одржаној 26.09.2025. године изабрао привредно друштво „БДО“ д.о.о Београд, Kнез Михаилова број 10, да изврши ревизију финансијских извештаја за 2025. годину.
Ревизијa Финансијских извештаја Агенције за 2025. годину извршена је на основу Уговора број 08-3-85/25 од 29.09.2025. године.
Извештај независног Ревизора број 01-180/26 од 20. фебруара 2026. године, прилаже се уз Извештај о финансијском пословању Агенције зa 2025. годину.

3.
ОСНОВНИ НАТУРАЛНИ ПОКАЗАТЕЉИ РАДА РЕГИСТАРА АГЕНЦИЈЕ 
Рад регистара Агенције у 2025. години, обављан је у функцији остварења задатака утврђених Програмом рада Агенције за 2025. годину у складу са законским надлежностима. У наставку текста дат је преглед натуралних показатељa рада регистара, који за пружање услуга из своје надлежности наплаћују прописану накнаду.

Регистар привредних субјеката 
У току 2025. године основано је 8.037 друштава, чиме је забележен пад регистрације оснивања привредних друштава у односу на претходну годину за 10,38% и 46.755 нових предузетника, што је више за 2,36% него у 2024. години.

Укупан број примљених захтева у Регистру привредних субјеката за 2025. годину био је 320.050 (2024. година: 304.137 захтева). Одлучујући о поднетим регистрационим пријавама, у току 2025. године донето је укупно 315.617 решења и то: 284.824 решења о усвајању, 27.310 решења о одбацивању, 3.271 решење о делимичном усвајању и 212 решењa о одбијању регистрационе пријаве.
На дан 31. децембар 2025. године у Регистру привредних субјеката било је 127.533 привредних друштава од чега су 1.290 у стечају, 6.315 у ликвидацији и 1.447 привредних друштава у принудној ликвидацији.

Регистар туризма

У 2025. години примљено је укупно 1.977 захтева за регистрацију (2024. година: 1.965 захтева). Донето је укупно 1.854 решења, од чега 1.591 решење о усвајању и 263 решења о одбачају. У 2025. години регистровано је 138 нових туристичких агенција, а на дан 31.12.2025. године укупан број регистрованих туристичких агенција износио је 1.183.
Регистар медија и Евиденција произвођача медијских садржаја

У току 2025. године број примљених захтева за поступање износио је 1.398 (2024. година: 1.886 захтева). Донето је укупно 1.398 решења и то 1.223 решења о усвајању, 168 решења о одбацивању, 5 решења о сторнирању захтева и 2 решења о одбијању. На дан 31.12.2025. године у Регистру медија регистровано је 2.262 активна медија.

На дан 31. децембар 2025. године у Евиденцију произвођача медијских садржаја евидентирано је 340 произвођача медијских садржаја
Регистар стечајних маса

У 2025. години поднето је 221 регистрациона пријава и донето је 216 решења. На дан 31. децембар 2025. године у Регистру стечаних маса, регистровано је 394 стечајне масе.
Регистар понуђача
У 2025. години поднето је укупно 8.524 регистрационих пријава у Регистар понуђача, а донето укупно 8.466 решења и то 7.501 решење о усвајању и 965 решења о одбачају. 

На дан 31. децембра 2025. године у Регистру понуђача је регистровано укупно 19.393 понуђача.

Регистар финансијског лизинга
Током 2025. године у Регистру финансијског лизинга поднето је укупно 44.395 захтева различите врсте, од чега се на захтеве за регистрацију података односило 42.052 захтева. Одлучено је о укупно 42.052 регистрационе пријаве, од чега је усвојено 41.973 пријава, одбачено 77 регистационих пријава, а 2 пријаве решене су на други начин.
Закључно са 31. децембром 2025. године био је активан 83.051 уговор о финансијском лизингу.
Регистар заложног права на покретним стварима и правима 
У Регистру заложног права на покретним стварима и правима у 2025. години је примљено укупно 58.139 захтева и поднесака различите врсте, од чега 54.436 чине пријавe за регистрацију података. Одлучено је о укупно 54.433 регистрационе пријаве, од чега је усвојено 51.723 пријава, одбачено је 2.191 пријава, решено на други начин 495 пријава и 24 пријаве су нерешене.

Број активних уговора о заложном праву закључно са 31. децембром 2025. године износио је 166.807.

Регистар судских забрана
У регистру судских забрана у 2025. години примљено је укупно 191 захтев различите врсте, од чега је 130 регистрационих пријава. 
На дан 31. децембар 2025. године било је активно укупно 613 привремених мера којима су изречене забране располагања на 1.491 непокретности, 1.767 покретних ствари, 57 стварних права на непокретностима, док је у 38 случајева извршним дужницима забрањено располагање целокупном покретном и непокретном имовином.

Регистар факторинга 

Током 2025. године евидентирано је 5 решења Министарства финансија којима су привредним друштвима издата одобрења за обављање послова факторинга и једно решење о престанку одобрења.
Регистар уговора о финансирању пољопривредне производње
У 2025. години регистровано је 15 уговора о финансирању пољопривредне производње
Централна евиденција обједињених процедура

Према подацима добијеним из базе података, са стањем на дан 31. децембра 2025. године, преко Централног информационог система примљено је укупно 174.280 захтевa и то: локацијски услови 30.796 захтева, грађевинска дозвола 18.532 захтева, привремена грађевинска дозвола 169 захтева, употребна дозвола 11.998 захтева, захтев за издавање решења из члана 145. Закона о планирању и изградњи 28.383 захтева, изавање решења о одобрењу извођења припремних радова 137 захтева и 84.265 осталих затева.
Регистар удружења и Регистар страних удружења
Број регистрованих удружења на дан 31. децембар 2025. године је 38.919. У Регистру удружења у 2025. години примљено је укупно 15.353 захтева за вршење уписа, оснивања, промена, брисања удружења, издавања извода и других захтева. Усвојено је укупно 12.834 регистрационих пријава. 

Број регистрованих страних удружења на дан 31. децембар 2025. године је 88. У Регистру страних удружења у 2025. години примљено је укупно 42 пријаве за регистрацију података, а усвојено је укупно 30 пријава.
Регистар удружења, друштава и савеза спортских удружења 
Број регистрованих удружења, друштава и савеза у области спорта на дан 31. децембар 2025. године је 16.498. У 2025. години поднето је укупно 3.744 пријава, а усвојено укупно 2.772 пријава.

Регистар привредних комора и представништава страних привредних комора
Број регистрованих привредних комора на дан 31. децембар 2025. године је 14. 
У 2025. години у овом Регистру поднето је и усвојено укупно 9 пријава. Број регистрованих представништава страних привредних комора на дан 31. децембар 2025. године је 1. 
У 2025. години, у овом Регистру је поднета једна пријава брисања представништва стране привредне коморе која је усвојена.

Регистар задужбина и фондација и Регистар представништава страних задужбина и фондација
Број регистрованих задужбина и фондација на дан 31. децембра 2025. године је 1.173. У 2025. години Регистру задужбина и фондација поднето је укупно 826 пријава за регистрацију података, а усвојено је укупно 667 пријава.
Број регистрованих представништава страних задужбина и фондација на дан 31. децембар 2025. године је 28. 
У 2025. години, Регистру представништава страних задужбина и фондација поднето је укупно 18 пријавa везаних за регистрацију података, а усвојено је укупно 14 пријава.

Регистар здравствених установа

Број регистрованих здравствених установа на дан 31. децембар 2025. године је 1.012. 

У 2025. години, у овом Регистру поднето је укупно 1.647 пријава, а усвојено је укупно 1.666 пријава.
Централна евиденција стварних власника

На дан 31. децембра 2025. године евидентирање стварних власника је извршило 164.521 правних лица, што је у односу према 161.131 правних лица колико је било на дан 31. децембра 2024. године, 2,06% више.

На дан 31. децембра 2025. године, 131.766 овезника ускладило је податке о стварним власницима у Централној евиднецији стварних власника. 

У 2025. години поднето је 2.243 прекршајних пријава.

Централна евиденција привремених ограничења права лица 

У току 2025. године укупно је било уписаних 453.126 привремених ограничења. У току 2025. године обрисано је 365.700 мера привременог ограничења права лица регистрованих у Агенцији.
Регистар финансијских извештаја 
Током 2025. године примљено је укупно 318.306 свих врста извештаја (редовних, консолидованих и ванредних финансијских извештаја), односно прописане документације. При томе, примљена су укупно 299.762 редовна годишња финансијска извештаја (264.008 финансијских извештаја и 33.754 изјава о неактивности). Претходне године примљено је 313.836 свих врста извештаја, односно 294.069 редовних годишњих финансијских извештаја (oко 5.000 извештаја мање).
Током посматраног периода је обрађено и јавно објављено исправних 257.248 редовних годишњих финансијских извештаја (претходне године 254.244) и 32.351 изјава о неактивности (претходне године 31.257), што представља 96,6% од укупног броја примљених редовних годишњих финансијских извештаја и изјава о неактивности (у претходној години 97,1%).
У 2025. години, достављен је и 761 посебан захтев којим су обвезници тражили измену података у достављеном, а још увек необјављеном извештају, односно документацији, одустанак од достављеног извештаја, односно документације и друго. Поред тога, на нерегуларан начин, супротно Закону, у папиру је достављено 48 извештаја односно документације, као и 116 извештаја односно документације који се односе на раније године и за све је послат допис о немогућности обраде.
Почетком другог квартала 2025. године окончани су послови подношења пријава за привредни преступ за извештајну 2022. годину. У посматраном периоду поднете су последње 2.893 пријаве за ову годину, за коју је поднето укупно 11.519 пријава за привредни преступ. Након тога, по утврђивању коначног броја предкандидата за учињен привредни преступ за извештајну 2023. годину, отпочео је поступак подношења пријава за извршен привредни преступ због недостављања финансијских извештаја за извештајну 2023. годину. До краја 2025. године, по овом основу, поднете су и достављене надлежним тужилаштвима 10.004 пријаве за привредни преступ. 
У току 2025. године заинтересованим корисницима, правним и физичким лицима, уз плаћање накнаде, пружено је укупно 5.288 услуга из Регистра финансијских извештаја Oд укупног броја услуга из Регистра финансијских извештаја, које су корисницима пружене у 2025. години, половину чине подаци и извештаји о бонитету (2.655 или 50,2%), а у томе је највећи број издатих Извештаја о бонитету за јавне набавке – БОН ЈН  (1.308),  Потпуних извештаја о показатељима за оцену бонитета – БОН 1 (585) и Извештаја о финансијском положају и успешности пословања – БОН 2 (469). Велики удео у броју пружених услуга имају и изворни финансијски извештаји (1.450) и скоринг (996).

Током 2025. године државним органима и организацијама без накнаде је из Регистра уступљено више од 83 милиона података из финансијских извештаја и 620 извештаја односно копија докумената.
Регистар пружалаца рачуноводствених услуга

Највећи број уписа у Регистар пружалаца рачуноводствених услуга је извршен током 2023. године, с обзиром на то да је у за усаглашавање, тако да су тада уписана укупно 2.033 пружаоца. Током следећих година био је приметан пад броја уписа на годишњем нивоу, а имајући у виду да је поступак усаглашавања у највећем делу окончан. Међутим, током 2025. године повећан је број уписа у односу на претходну годину (укупно је уписано 240 пружалаца). 
Такође, до краја 2025. године поднетo је укупно 208 захтева за промену и 182 захтева за брисање (од тога 72 пружаоца су обрисана по основу одузимања дозволе за рад од стране Коморе овлашћених ревизора, а 110 по основу брисања из надлежног статусног регистра). 

Полазећи од чињенице да је број укупно уписаних пружалаца у току године био већи у односу на укупан број брисаних (58 је било више уписа), укупан број уписаних пружалаца на крају 2025. године је износио 5.808.

Регистар установа културе

У 2025. години поднето је 467 регистрационих пријава, а усвојено је укупно 468 пријава.

Број регистрованих установа културе на дан 31.12.2025 године је 500.

4.
ПРИХОДИ

Правни основ за остваривање прихода Агенције садржан је у одредбама члана 5. став 2. Закона о Агенцији за привредне регистре (,,Службени гласник РС”, бр. 55/04, 119/09 и 99/11) којим је утврђено да се „средства за рад Агенције обезбеђују из прихода од накнада за услуге које пружа Агенција у обављањању послова своје надлежности, донација, прилога и спонзорства домаћих и страних правних и физичких лица и других извора финансирања, у складу са законом”.

Накнаде за услуге регистрације и друге услуге из делокруга Агенције утврђене су Одлуком о накнадама за послове регистрације и друге услуге које пружа Агенција за привредне регистре (,,Службени гласник РС”, бр. 119/13, 138/14, 45/15, 106/15, 32/16, 60/16, 75/18, 73/19, 15/20, 91/20, 11/21, 66/21, 129/21, 131/22 и 80/25) - у даљем тексту: Одлука о накнадама. Накнаде су утврђене у складу са Правилником о методологији и начину утврђивања трошкова пружања јавне услуге (,,Службени гласник РС”, бр. 14/13, 25/13 - испр. и 99/13).
Поред Одлуке о накнадама, у функцији регулисања послова Агенције из домена издавања, података и докумената уз накнаду и/или без накнаде примењују се и следећа акта: 
· Одлука о начину, условима и накнадама за преузимање података у електронској форми о статусним и другим променама правних и физичких лица регистрованим у Агенцији за привредне регистре (,,Службени гласник РС ”, брoj 56/11), 
· Одлука о врсти, обиму и начину испоруке података и докумената који се уступају без накнаде државним органима и организацијама, органима аутономних покрајина и јединицама локалне самоуправе (,,Службени гласник РС ”, бр. 59/24) и 
· Методологија за испоруке података у електронској форми по посебном захтеву корисника (,,Службени гласник РС”, бр. 107/24).
Признавање прихода периода врши се у складу са Правилником о рачуноводственим политикама Агенције. 
Финансијским планом Агенције за 2025. годину на који је сагласност дала Влада („Службени гласник РС”, бр. 10/25 и 23/25) планирани су укупни приходи у износу од 1.759.878.000 динара. 
Укупно остварени приходи Агенције у 2025. години у износу од 1.844.154.399 динара већи су у односу на остварене приходе у 2024. години за 20%, и већи су од планираних прихода за 2025. годину за 5%.

	Приходи остварени у 2025. години  



У структури укупних прихода Агенције, приходи по основу накнада од обављања основне делатности Агенције (регистрација и друге услуге и услуге издавања регистрованих података) остварени су у износу од 1.741.422.121 динар, што представља 94% укупно остварених прихода. 
Остали приходи Агенције у износу од 102.732.278 динарa, који у структури укупних прихода Агенције учествују са 6% односе се на приходе пренете са позиције одложених прихода и примљених донација у корист текућих прихода у висини обрачунатих трошкова амортизације средстава која су добијена из донација, и на приходе од продаје старе хартије, исправке грешака из претходног периода, позитивнe курснe разликe и приходе од смањења обавеза. 
План и остварење прихода по регистрима за 2025. годину у поређењу са приходима из 2024. године дати су у следећем прегледу:       
ПЛАН И ОСТВАРЕЊЕ ПРИХОДА ЗА 2025. ГОДИНУ ПО РЕГИСТРИМА
-у динарима-
	Ред. бр.
	Врсте прихода по регистрима/евиденцијама
	Остварено

у 2024. години
	 План за 2025. годину
	Остварено

у 2025. години
	Индекс

	Приходи по основу непосредно пружених јавних услуга регистрације и других услуга 
	1.375.748.983
	1.537.378.000
	1.608.478.467
	117
	105

	
	
	
	
	
	
	

	1.
	Регистар привредних субјеката
	596.931.974
	660.000.000
	688.135.231
	115
	104

	2.
	Регистар медија
	2.648.745
	5.000.000
	1.887.290
	71
	38

	3.
	Регистар стечајних маса
	301.540
	500.000
	364.835
	121
	73

	4.
	Регистар туризма
	2.186.625
	3.000.000
	2.051.690
	94
	68

	5.
	Регистар понуђача
	11.074.355
	13.000.000
	8.220.929
	74
	63

	6.
	Регистар финансијског лизинга 
	145.406.160
	165.000.000
	154.786.340
	106
	94

	7.
	Регистар заложног права
	68.939.300
	75.000.000
	160.674.184
	233
	214

	8.
	Регистар судских забрана
	140.120
	170.000
	107.090
	76
	63

	9.
	Регистар уговора о финансирању пољопривредних производа
	9.900
	10.000
	129.830
	1311
	1298

	10
	Централна евиденција обједињених процедура
	161.757.699
	180.000.000
	171.803.926
	106
	95

	11.
	Регистар финансијских извештаја 
	328.948.990
	350.000.000
	344.630.664
	104
	98

	12.
	Регистар удружења и Регистар страних удружења
	33.618.050
	45.130.000
	47.192.034
	140
	105

	13.
	Регистар спортских удружења
	12.846.175
	20.000.000
	13.039.558
	101
	65

	14.
	Регистар задужбина и фондацијa и представништава 
	1.995.930
	3.000.000
	2.900.580
	145
	97

	15.
	Регистар комора
	31.100
	38.000
	22.870
	73
	60

	16.
	Централна евиденција привремених ограничења права лица регистрованих у Агенцији за привредне регистре 
	-
	30.000
	-
	-
	-

	17.
	Централна евиденција стварних власника
	2.771.850
	3.500.000
	5.842.910
	211
	167

	18.
	Регистар здравствених установа
	4.272.940
	9.000.000
	4.538.741
	106
	50

	19. 
	Регистар установа културе
	1.867.530
	5.000.000
	2.134.245
	114
	43

	20.
	Евиденција произвођча медијског садржаја
	-
	-
	15.520.00
	-
	-

	
	Приходи од издавања регистрованих података
	100.071.209
	120.500.000
	132.943.654
	133
	110

	1.
	из Регистра финансијских извештаја и података о бонитету
	44.813.748
	54.000.000
	55.507.134
	124
	103

	2
	из осталих регистара 
	55.257.461
	66.500.000
	77.436.520
	140
	116

	
	Остали приходи 
	54.196.551
	102.000.000
	102.732.278
	189
	101

	1.
	Приходи од укидања одложених прихода по основу донација 
	52.623.989
	100.000.000
	84.763.803
	161
	85

	2.
	Остали приходи
	1.572.562
	2.000.000
	17.968.475
	1143
	898

	У к у п н о:
	1.530.016.743
	1.759.878.000
	1.844.154.399
	120
	105


Регистар привредних субјеката остварио је приходе по основу услуга регистрације и других услуга Регистра у укупном износу од 688.135.231 динар, што је за 15% више од остварења у 2024. години и 4% више од планираних прихода за 2025. годину. 
 
У укупним приходима Регистра: 
· приходи по основу накнада за услуге регистрације привредних друштава и представништава и огранака страних правних лица и друге услуге Регистра остварени су у износу од 448.097.242 динара, што је за 4% више од планираног износа за 2025. годину, а за 20% више у односу на остварење у 2024. години и 
· приходи по основу накнада за услуге регистрације предузетника и друге услуге Регистра остварени су у износу од 240.037.989 динара, што је за 4% више од планираног износа за 2025. годину, а за 7% више у односу на остварење у 2024. години.
У укупним приходима Агенције, приходи Регистра привредних субјеката учествују са 37,3%.
Приход по основу издавања регистрованих података у електронској форми и путем Веб сервиса, Одељења за испоруку података, остварен је у износу од 77.436.520 динара, а од продаје финансијских података у износу од 32.944.923 динара. Остварени приход по овом основу је за 25% већи од планираног износа за 2025. годину
У наставку је табела Плана и остварење прихода Одељења за испоруку података

	Врсте прихода
	План за 2025.годиниу
	Остварено у 2024. години
	Индекс 3/2

	1
	2
	3
	4

	Приход по основу издавања регистрованих података у електронској форми и путем Веб сервиса
	66.500.000
	77.436.520
	116

	Приход по основу продаје података из регистра финансијских извештаја
	22.000.000
	32.944.923
	150

	Укупно:
	
	88.500.000
	110.381.443
	 
	125


Регистар медија остварио је приход у износу од 1.887.290 динара, што је за 29% мање у односу на остварење у 2024. години, односно за 62% мање у односу на планирани приход за 2025. годину.
Регистар стечајних маса остварио је у 2025. години приход од 364.835 динара, што је за 27% мање од планираних прихода Регистра за 2025. годину и за 21% више од остварења у 2024. години. 
Регистар туризма остварио је приход од 2.051.690 динара, што је за 6% мање од прихода оствареног у 2024. години, а у односу на планирани приход за 2025. годину мање је за 32%. 
Регистар понуђача остварио је приход у износу од 8.220.929 динара, што је за 26% мање од остварења у 2024. години и за 37% мање од планираног прихода за 2025. годину. 
Регистар финансијског лизинга је по основу наплате накнада за регистрацију уговора о финансијском лизингу и за пружање других услуга остварио приход у износу од 154.786.340 динара, што је у односу на остварење из 2024. године више за 6%, а у односу на планирани приход за 2025. годину мање је за 6%. 
У структури укупних прихода Агенције приход Регистра финансијског лизинга учествују са 8,4%.
Регистар заложног права је по основу услуга везаних за регистрацију уговора о заложном праву на покретним стварима и правима и других услуга остварио приход од 160.674.184 динара, што је за 114% више од планираног прихода за 2025. годину и 133% више од прихода оствареног у  2024. години, а због измена Закона о заштити корисника финансијских услуга  у складу са којим су банаке имале обавезу брисања сва заложна права у којима је дошло до измирења обавеза.
У структури укупних прихода Агенције, приход Регистра заложног права учествује са 8,7%.

Регистар судских забрана остварио је у 2025. години приход од 107.090 динара.
Регистар уговора о финансирању пољопривредне производње, у 2025. године остварио је симболичан приход од 129.830 динара.
Централна евиденција обједињених процедура, остварила је приход у износу од 171.803.926 динара, што је за 5% мање од планираних прихода за 2025. годину и 6% више од прихода остварених  у 2024. години.  
У структури укупних прихода Агенције, приходи Централне евиденције обједињених процедура учествују са 9,3%.
Регистар удружења и Регистар страних удружења су по основу услуга регистрације и других услуга из надлежности ових регистара остварили приходе у укупном износу од 47.192.034 динара, што је за 40% више од остварења у 2024. години и за 5% више од  планираних прихода за 2025. годину. 
У структури укупних прихода Агенције, приходи ових регистара учествују са 2,6%. 
Регистар удружења, друштава и савеза у области спорта је по основу услуга везаних за регистрацију и по основу других услуга Регистра остварио приход у износу од 13.039.558 динара, што је за 1% више од остварења у 2024. години, а у односу на планирани приход за 2025. годину мање за 35%. 
У структури укупних прихода Агенције, приход овог регистра учествује са 0,7%.
Регистар финансијских извештаја остварио је по основу обраде и регистрације финансијских извештаја приход у износу од 344.630.664 динара, што је за 2% мање од планираних прихода за 2025. годину док је у односу на остварење из 2024. године више за 4%. 
По основу издавања извештаја и података о бонитету и скорингу, Регистар је остварио приход у износу од 22.562.211 динара. Остварени приход по овом основу мањи је за 4% у односу на 2024. годину, а у односу на планирани приход за 2025. годину мањи је за 30%. 
У структури укупних прихода Агенције, приход остварен активношћу овог регистра учествује са 20%.
Регистар задужбина и фондација остварио је у 2025. години приход у износу од 2.900.580 динара, што је за 45% више од остварења у 2024. години, а за 3% ниже од планираног прихода за 2025. годину.
Регистар комора остварио је приход у износу од 22.870 динара.
Централна евиденција стварних власника остварила је приход у износу од 5.842.910 динара што је за 67% више од планираног прихода за 2025. годину и 111% више од прихода оствареног у 2024. години.
Регистар здравствених установа остварио је приход у износу од 4.538.741 динар што је за 50% ниже од планираног прихода за 2025. годину и за 6% више у односу на приход остварен у 2024. години.

Регистар установа културе остварио је приход у износу од 2.134.245 динара што је за 57% ниже од планираног прихода за 2025. годину и за 14% више у односу на приход остварен у 2024. години.
Евиденција произвођача медијског садржаја остварила је приход од 15.520 динара.
У оквиру осталих прихода Агенције који износе 102.732.278 динара, приходи по основу условљених донација износе 84.763.803 динара, а приходи продаје старе хартије и позитивних курсних разлика, исправке грешака из претходне године, укидања дугорочних резервисања и смањења обавеза  износе 17.968.475 динара.
У структури укупних прихода Агенције, ова група прихода учествује са 5,6%.
5.
РАСХОДИ И ИЗДАЦИ ЗА СТАЛНУ ИМОВИНУ
Финансијским планом Агенције за 2025. годину планирана су укупна средства за редовне расходе пословања укључујући и издатке за стална средства у укупном износу од 2.261.615.466 динара, од чега је за редовне расходе пословања планирано 1.756.787.400 динара, док је за инвестирање у сталну имовину планирано 504.828.066 динара. 
5.1.
ИНТЕРНО ПРЕУСМЕРАВАЊЕ СРЕДСТАВА У ОКВИРУ ПЛАНСКИХ ПОЗИЦИЈА ИЗ ФИНАНСИЈСКОГ ПЛАНА АГЕНЦИЈЕ

У складу са тачком 5. Финансијског плана Агенције за 2025. годину („Службени гласник РС”, бр. 10/25 и 23/25), Управни одбор је донео Одлуку o интерном преусмеравању средстава у оквиру планских позиција из Финансијског плана Агенције за 2025. годину.

Укупно интерно преусмеравање средстава износило је 14.975.000 динара, што је у границама лимита одобреног Финансијским планом Агенције за 2025. годину. Преусмеравање средстава извршено је, пре свега, у сврху стварања услова за покриће трошкова накнада по уговору о привременим и повременим пословима, трошкова резервисања за накнаде и друге бенефиције запослених у складу са МРС-19, трошкова услуга интернета и трошкова правних услуга. 
5.2.
СПРОВОЂЕЊЕ МЕРА И ПРЕПОРУКА ВЛАДЕ И УПРАВНОГ ОДБОРА АГЕНЦИЈЕ О ОГРАНИЧЕЊУ И РАЦИОНАЛИЗАЦИЈИ ТРОШКОВА ПОСЛОВАЊА У АГЕНЦИЈИ
У реализацији трошкова Агенција се руководила обимом и динамиком остваривања прихода, приоритетима у финансирању појединих врста расхода и ликвидношћу Агенције. Поштоване су мере и препоруке везане за ограничавање и рационализацију појединих врста трошкова (репрезентација, трошкови службених путовања у иностранство, трошкови рекламе и пропаганде, трошкови мобилних телефона) сходно смерницама Владе донетим ради смањења потрошње у јавном сектору.

У сегменту који се тиче трошкова зарада и других примања запослених поштована је законска регулатива која укључује и Закон о утврђивању максималне зараде у јавном сектору („Службени гласник РС”, број 93/12).

Сегменти трошкова репрезентације, службених путовања, употребе фиксних и мобилних телефона, употребе интернета и коришћења службених возила, регулисани су правилницима донетим од стране управног одбора Агенције, којима су утврђени критеријуми за коришћење средстава репрезентације, права на употребу службених возила и права на коришћење мобилних телефона.
У циљу спровођења управљачке и контролне функције квартално је вршено извештавање управног одбора Агенције о пословним и финансијским резултатима Агенције, односно о извршењу Финансијског плана за 2025. годину.
5.3.
РАСХОДИ ИЗ ТЕКУЋЕГ ПОСЛОВАЊА
Укупни расходи Агенције за 2025. годину остварени у износу од 1.592.602.268 динара, односно 91% од планираног износа за 2025. годину и за 4% су већи од остварења у 2024. години (1.525.150.819 динара). 
План и извршење расхода Агенције по врстама трошкова дати су у следећем прегледу:
ПЛАН/ ИЗВРШЕЊЕ РАСХОДА ЗА 2025. ГОДИНУ

-у динарима-
	Конто
	Врста расхода
	Остварено у 2024.  години
	Планирано за 2025. годину
	Остварено у 2025. години
	Индекс

	
	
	
	
	
	5/3
	5/4

	1
	2
	3
	4
	5
	6
	7

	51
	ТРОШКОВИ МАТЕРИЈАЛА
	90.001.617
	91.760.000
	65.377.450
	73
	71

	512
	Трошкови осталог материјала
	33.473.702
	41.180.000
	25.375.143
	76
	62

	513
	Трошкови горива и енергије
	34.232.779
	42.800.000
	33.147.332
	97
	77

	514
	Трошкови резервних делова
	2.908.351
	2.500.000
	2.300.550
	79
	92

	515
	Трошкови једнократног отписа алата и инвентара
	19.386.785
	5.280.000
	4.554.425
	23
	86

	52
	ТРОШКОВИ ЗАРАДА, НАКНАДА И ДРУГИХ ЛИЧНИХ ПРИМАЊА
	1.009.552.249
	1.068.633.200
	1.014.980.767
	100
	95

	520
	Трошкови зарада и накнада зарада
	833.446.359
	872.846.895
	840.235.504
	101
	96

	521
	Трошкови доприноса на зараде на терет послодавца
	126.267.123
	132.236.305
	127.295.679
	101
	96

	522
	Трошкови накнада по уговору о делу
	779.321
	500.000
	92.593
	12
	18

	523
	Трошкови накнаде по ауторским уговорима
	-
	650.000
	-
	-
	-

	524
	Трошкови накнада по уговорима о привременим и повременим пословима
	22.034.641
	30.550.000
	27.193.921
	123
	89

	525
	Трошкови накнаде по другим уговорима
	-
	150.000
	-
	-
	-

	526
	Трошкови накнада члановима управног одбора
	5.176.807
	5.400.000
	5.170.926
	100
	96

	529
	Остали лични расходи и накнаде
	21.847.998
	26.300.000
	14.992.144
	68
	57

	53
	ТРОШКОВИ ПРОИЗВОДНИХ УСЛУГА
	104.508.771
	134.110.000
	117.842.274
	113
	88

	531
	Трошкови ПТТ услуга, доставе поште и транспорта
	52.848.138
	64.800.000
	62.275.270
	118
	96

	532
	Услуге текућег одржавања
	43.407.566
	54.460.000
	45.640.698
	105
	84

	533
	Трошкови закупнина
	4.274.963
	9.850.000
	4.928.326
	115
	50

	539
	Трошкови  осталих производних услуга
	3.978.104
	5.000.000
	4.997.980
	126
	100

	54
	ТРОШКОВИ АМОРТИЗАЦИЈА И РЕЗЕРВИСАЊА
	162.164.998
	220.449.000
	202.469.165
	125
	92

	540
	Трошкови амортизацијe
	155.029.977
	209.475.000
	192.195.774
	124
	92

	545
	Резервисања за накнаде и друге бенефиције запослених
	7.135.021
	9.974.000
	9.973.391
	140
	100

	549
	Остала дугорочна резервисања
	-
	1.000.000
	300.000
	-
	30

	55
	НЕМАТЕРИЈАЛНИ ТРОШКОВИ
	155.712.228
	234.804.200
	189.817.399
	122
	81

	550
	Трошкови непроизводних услуга
	123.252.566
	189.159.200
	158.094.506
	128
	84

	551
	Трошкови репрезентације
	1.829.862
	5.600.000
	1.860.188
	102
	33

	552
	Трошкови премије осигурања
	7.637.572
	12.130.000
	7.990.892
	105
	66

	553
	Трошкови платног промета
	1.596.662
	2.000.000
	1.554.398
	97
	78

	554
	Трошкови чланарина
	865.988
	945.000
	867.721
	100
	92

	555
	Трошкови пореза
	10.299.236
	12.500.000
	11.084.756
	108
	87

	559
	Остали нематеријални трошкови
	10.230.342
	12.470.000
	8.364.938
	82
	67

	56
	ФИНАНСИЈСКИ РАСХОДИ
	821.974
	1.750.000
	322.822
	39
	18

	562
	Расходи камата
	784.202
	1.550.000
	292.124
	37
	18

	563
	Негативне курсне разлике
	37.772
	200.000
	30.698
	81
	15

	57 
	ОСТАЛИ РАСХОДИ
	1.425.189
	3.100.000
	1.121.796
	79
	36

	570
	Губици по основу расходовања и отписа основних средстава
	20.489
	500.000
	266.698
	1201
	53

	577
	Расходи по основу  расходовања залиха 
	-
	100.000
	0
	-
	-

	579 
	Остали непоменути расходи
	1.404.700
	2.500.000
	855.098
	61
	34

	58
	РАСХОДИ ПО ОСНОВУ ОБЕЗВРЕЂИВАЊА ИМОВИНЕ
	-
	381.000
	150.863
	-
	40

	581
	Расходи од усклађивања вредности нематеријалне имовине
	-
	100.000
	-
	-
	-

	582
	Расходи од усклађивања вредности опреме
	-
	130.000
	-
	-
	-

	585
	Расходи од усклађивања вредности потраживања фин. Пласмана
	-
	151.000
	150.863
	-
	100

	59
	ГУБИТАК ПОСЛОВАЊА КОЈЕ СЕ ОБУСТАВЉА, ИСПРАВКЕ ГРЕШКЕ ИЗ РАНИЈИХ ГОДИНА 
	963.793
	1.800.000
	519.732
	54
	29

	591
	Расходи по основу ефеката промене рачуноводствене политике који нису материјално значајни
	-
	500.000
	
	-
	-

	592
	Расходи по основу исправке грешака из ранијих година које нису материјално значајне
	963.793
	1.300.000
	519.732
	54
	40

	Укупно:
	1.525.150.819
	1.756.787.400
	1.592.602.268
	104
	91


Сви расходи су признати у периоду у коме су настали, у складу са начелом настанка пословног догађаја.

	Структура расхода за 2025. годину


Трошкови материјала у износу од 65.377.450 динара, који се односе на трошкове канцеларијског и потрошног материјала, резервних делова, трошкове ситног инвентара и трошкове горива и мазива, учествују у укупним расходима Агенције са 4,1%.
Трошкови рада чине најзначајнију ставку у структури расхода Агенције (зараде запослених, накнаде по уговорима са физичким лицима и остали лични расходи и накнаде). Исказани у износу од 1.014.980.767 динара представљају 63,7% укупних расхода Агенције. У оквиру ових трошкова, зараде запослених са припадајућим доприносима на терет послодавца и остали лични расходи запослених у износу од 982.523.327 динара чине 61,7% расхода Агенције. Накнаде по основу уговорних односа са физичким лицима (уговори о делу, уговори о привременим и повременим пословима, накнаде по другим уговорима и накнаде члановима Управног одбора) у износу од 32.457.440 динара представљају 2,0% укупних расхода Агенције. 
Трошкови производних услуга у укупном износу од 117.842.274 динара, највећим делом се односе на трошкове ПТТ, трошкове услуга одржавања опреме и трошкове закупнине. У структури укупних расхода учествују са 7,4%.
Трошкови амортизације сталне имовине и резервисања у износу од 202.469.165 динара у структури расхода чине 12,7% .
Нематеријални трошкови у износу од 189.817.399 динара, који се у највећем делу односе на непроизводне услуге и то пре свега на услуге одржавања софтвера, услуге обезбеђења и чишћења пословних просторија, трошкови годишњих лиценци, услуге пријема и издавања документације које услужно врше локалне самоуправе, учествују у укупним расходима са 12%.
Финансијски расходи, расходи по основу обезвређења имовине, остали расходи и исправке грешака из претходне године у износу од 2.115.213 динара у структури расхода учествују са 0,1%, а односе се на камате по основу лизинга у складу са МСФИ 16 „Лизинг“, губитке по основу расходовања сталне имовине, судске и друге трошкове, курсне разлике и камате и материјално безначајне исправке грешака из ранијих година. 
5.3.1.
ТРОШКОВИ МАТЕРИЈАЛА

Трошкови осталог материјала, који су у износу од 25.375.143 динара остварени са 62% од планираног износа за 2025. годину, највећим делом се односе на утрошени канцеларијски и остали потрошни материјал. Неутрошени материјал  који је исказан на залихама у износу од 7.667.247 динара ће теретити расходе 2026. године, приликом издавања из магацина.
Трошкови горива и енергије, који се односе на трошкове грејања, електричне енергије и горива и мазива за аутомобиле, остварени су у износу од 33.147.332 динара, што представља 77% планираног износа за 2025. годину.
Трошкови резервних делова, који се односе на трошкове уграђених резервних делова за рачунарску опрему исказани су у износу од 2.300.550 динара. 
Трошкови једнократног отписа алата и инвентара у износу од 4.554.425 динара, што представља 86% планираног износа за 2025. годину, односе се на набављена средства која се у складу са Правилником о рачуноводственим политикама не квалификују као средства, већ стављањем у функцију у целини терете трошкове текућег периода.
5.3.2.
ТРОШКОВИ ЗАРАДА, НАКНАДА ЗАРАДА И ДРУГИ ЛИЧНИ 


РАСХОДИ И НАКНАДЕ

Трошкови зарада и накнада зарада запослених (бруто зараде са припадајућим доприносима на терет послодавца)
Финансијским планом Агенције за 2025. годину, планирана су средства за бруто зараде и доприносе на терет послодавца у укупном износу од 1.005.083.200 динара, од чега за бруто зараде 872.846.895 динара и за доприносе на терет послодавца 132.236.305 динара. 
На дан 31. децембра 2025. године Агенција је имала  411 запослених и то: 395 запослених на неодређено времe (укључујући 1 запосленог којем мирује радни однос) и 16 запослених на одређено време, од чега је  4 као замена одсутних радника (31. децембра 2024. године било је 418 запослених, од чега 404 запослених на неодређено (укључујући 1 запосленог којима мирује радни однос) и 14 запослених на одређено време, од чега 6 као замена одсутних радника).
Просечан број запослених на бази стања крајем месеца у 2025. години износио је 406 запослених (2024. година: 418 запослених).
Расходи за зараде и накнаде зарада запослених реализовани су у складу са: Правилником о раду, Правилником о унутрашњој организацији и систематизацији радних места у Агенцији за привредне регистре и Законом о утврђивању максималне зараде у јавном сектору („Службени гласник РС”, бр. 93/12). 
У складу са мишљењем Министарства финансија број 401-00-13271/2021-03 од 20. јануара 2022. године, зарада пословодства у 2022. години је увећана „највише за проценат минулог рада у односу на висину зараде из 2021. године“; зарада пословодства у 2023. години увећана је за износ процентуалног увећања висине основице за обрачун зарада, у складу са Правилником о изменама и допунама Правилника о раду Агенције за привредне регистре, на који је сагласност дала Влада решењем 05 број 110-1102/2023 („Службени гласник РС“, број 11/23), у односу на висину зараде из 2022. године и процентуалног увећања висине накнаде за топли оброк у складу са Правилником о изменама и допунама Правилника о раду Агенције за привредне регистре, на који је сагласност дала Влада решењем 05 број 110-2655/2023 („Службени гласник РС“, број 25/23) као и процнтуално увећање по основу минулог рада; а у 2024. години је зарада пословодства увећана за 10% у складу са Уредбом о утврђивању годишњег програма пословањаза 2024. годину, односно трогодишњег програма пословања за период 2024-2026. године јавних предузећа и других облика организовања који обављају делатност од општег интереса 05 број 110-9912/2023 од 20. октобра 2023. године, а у 2025. години зарада пословодства је исплаћена у висини зараде из 2024. године те иста није усклађена са променом висине максималне зараде која је прописана за 2025. годину, односно мања је од висине зараде прописане Правилником о раду Агенције.
Трошкови зарада и накнада зарада запослених са припадајућим доприносима на терет послодавца остварени у износу од 967.531.183 динара, што представља 96% од укупно планираног износа ових трошкова за 2025. годину, и већи су за 1% у односу на остварење у 2024. години.
У структури трошкова зарада, бруто зараде за просечан број од 406 запослена радника по уговорима о раду на неодређено и одређено радно време износе 840.235.504 динара, што у односу на Финансијским планом одобрена средства за бруто зараде од 872.846.895 динара представља уштеду од 32.611.391 динар, односно 4% планираних средстава. 
У структури укупно исплаћених бруто зарада исплаћено је: 
· по основу редовног радног времена 614.831.539 динара, 

· по основу прековременог рада и учинка 1.202.373 динара, 

· по основу накнада за исхрану 165.909.184 динара и 

· по основу регреса за годишњи одмор 58.292.408  динара.
Трошкови накнада по привременим и повременим пословима, по другим уговорима као и накнаде члановима управног одбора у укупном износу од 32.457.440 динара остварени су са 87% у односу на планирани износ.

По основу уговора о привременим и повременим пословима ангажовани су извршиоци на пословима за чијим радним ангажовањем не постоји трајна потреба и то непосредним закључивањем уговора за потребе обављања кампања пријема и обраде финансијских извештаја и за обављање привремених послова у другим регистрима и у служби архиве. Трошкови накнада по овим уговорима износе укупно 27.193.921 динар, што у односу на план за 2025. годину чини остварење од 89%, а у односу на 2024. годину представља повећање од 23%. 
По основу уговора о делу Агенција је у 2025. години исплатила 92.593 динара односно 18% планираних средстава.
Трошкови накнада члановима управног одбора остварени су у износу од 5.170.926 динара. Нето месечна надокнада за председника управног одбора током 2025. године износила је 64.438 динара, а за чланове управног одбора 53.698 динара.
Остали лични расходи и накнаде, који се односе на накнаде трошкова службених путовања, трошкове превоза на посао и са посла, отпремнине и на друга давања, остварени су у износу од 14.992.144 динара, што представља 57% планираних средстава за ове намене. У оквиру личних расхода трошкови превоза запослених на посао и са посла  остварени су у износу од 4.582.860 динара, а трошкови службених путовања у износу од 377.680 динара. У 2025. години Агенција је исплатила отпремнину за одлазак у пензију за шест запослених на терет резервисаних средстава у износу од 3.159.926 динара, а на терет трошкова пословања 111.448 динара. Такође су исплаћене и солидарна и друга давања и јубиларне награде запосленима који су навршили 10 и 15 година рада у Агенцији у укупном износу од 9.920.156 динара.
-у динарима-
	Врста примања
	План за 2025. годину
	Остварено 2025. године
	Индекс

3/2

	1
	2
	3
	4

	Трошкови превоза на посао и са посла
	9.150.000
	4.582.860
	50

	Накнада за службена путовања
	4.000.000
	377.680
	9

	Отпремнине
	1.500.000
	111.448
	7

	Солидарна и друга давања и јубиларне награде
	11.650.000
	9.920.156
	85

	Укупно:
	26.300.000
	14.992.144
	57


5.3.3.
ТРОШКОВИ ПРОИЗВОДНИХ УСЛУГА
Трошкови ПТТ услуга (трошкови телефона и отпреме поште) и други трошкови транспортних услуга у износу од 62.275.270 динара остварени су са 96% у односу на планиране трошкове, што је за 18% више од остварења у 2024. години. 

Трошкови одржавања основних средстава у износу од 45.640.698 динара мањи су за 16% у односу на планирана средства, а у односу на остварење из 2024. године већи су за 5%. 
Трошкови закупа пословног простора у износу од 4.928.326 динара остварени су са 50% у односу на средства одобрена Финансијском планом Агенције, а у односу на 2024. годину већи су за 15%. Од 01. јануара 2021. године Агенција примењује МСФИ 16 „Лизинг“, у складу са којим се трошкови закупа евидентирају у оквиру трошкова амортизације, а на трошковима закупа се евидентирају краткорочни уговори о закупу и префактурисани трошкови закупа пословног простора (трошкови електричне енергије, комуналних услуга и слично).
Трошкови осталих производних услуга у износу од 4.997.980 динара, односе се на трошкове комуналних услуга. У односу на планирана средства, остварени су са 100%, а у односу на 2024. годину већи су за 26%.
5.3.4.
ТРОШКОВИ АМОРТИЗАЦИЈЕ И РЕЗЕРВИСАЊА

Трошкови амортизације основних средстава и нематеријалних улагања остварени су у износу од 192.195.774 динара. Од укупног износа трошкова амортизације износ од 84.763.803 динара односи на амортизацију сталне имовине која је набављена из средстава донација, тако да је у том износу исказан и приход од условљених донација, а износ од 14.667.201 динар се односи на трошкове закупа обрачунатих у складу са МСФИ 16 „Лизинг“. Обрачунати трошкови амортизације признају се као трошак у текућем обрачунском периоду. Обрачун амортизације врши се методом пропорционалног отписивања, при чему основицу за амортизацију чини набавна вредност или цена коштања умањена за преосталу вредност средстава, у складу са усвојеном рачуноводственом политиком Агенције. У односу на планирана средства у износу од 209.475.000 динара, трошкови амортизације су остварени са 92% и за 24% су већи у односу на ниво остварења из 2024. године.
                          5.3.5.
НЕМАТЕРИЈАЛНИ ТРОШКОВИ

Трошкови непроизводних услуга у износу од 158.094.506 динара односе се на: услуге одржавања софтвера, годишњих лиценци и осталих програма (104.323.229 динара), услуге физичко-техничког обезбеђења (24.832.790 динара), накнаде општинским управама за преузимање документације везане за регистрацију предузетника (1.252.968 динара), услуге чишћења (23.194.277 динара), трошкове ревизије финансијских извештаја,услуге  дизајнирања публикације, правне и остале консултантске услуге (3.804.100 динара), трошкове стручног усавршавања запослених кроз семинаре, курсеве и слично (369.140 динара) и остале услуге (318.000 динара).
У односу на планом предвиђене трошкове, ови трошкови мањи су за 16%, а у односу на 2024. годину већи су за 28%. 
Трошкови репрезентације у износу од 1.860.188 динара остварени су са 33% у односу на планом одобрене трошкове за 2025. годину, а у односу на остварене трошкове у 2024. години већи су за 2%.
Трошкови премије осигурања у износу од 7.990.892 динара остварени су са 66% у односу на планирана средства, а у односу на остварене трошкове у 2024. години већи су за 5%.
Трошкови чланарина у износу од 867.721 динар се односе на чланарине за чланство Агенције у Европском привредном регистру (468.634 динара) и НАЛЕД-у (399.087 динара).
Трошкови платног промета остварени у износу од 1.554.398 динара, што представља 78% планираног износа за 2025. годину, мањи су од остварења у 2024. години за 3%.
Порези на терет трошкова пословања остварени су у износу од 11.084.756 динара, што је за 13% ниже од планираних средстава за 2025. годину, а за 8% више у односу на остварење из 2024. године. У складу са МСФИ 16 „Лизинг“, поред издвајања за инвалиде у складу са Законом, на трошковима пореза евидентирани су и трошкови пореза на додату вредност предмета закупа.

Остали нематеријални трошкови у износу од 8.364.938 динара остварени су са 67% у односу на планом предвиђена средства за 2025. годину и мањи су за 18% у односу на  остварење из 2024. године. 
Остали нематеријални трошкови се највећим делом односе на трошкове оглашавања Агенције у вези са информисањем јавности о обавезама које произилазе из примене закона којима се регулише пословање Агенције као и објављивања конкурса за пријем у радни однос (713.502 динара), трошкове прибављања стручне литературе за рад стручних служби и обуку запослених (1.103.166 динара), услуге штампања (968.700 динара), таксе и накнаде за паркинг места (3.673.026 динара) и трошкове „медиа клипинга”, медијског праћења и снимања (1.021.132 динара).
5.3.6.
ФИНАНСИЈСКИ РАСХОДИ

Трошкови негативних курсних разлика и камата у износу од 322.822 динара остварени су са 18% у односу на планирана средства. У оквиру финансијских расхода, у складу са МСФИ 16 „Лизинг“, евидентирани су трошкови камата по основу лизинга у износу од 288.090 динара.

5.3.7.
ОСТАЛИ РАСХОДИ
Остали расходи у износу од 1.121.796 динара, који се односе на губитке по основу расходовања основних средстава и трошкове судских поступака, остварени су у односу на планирани износ са 36%. 
 5.3.8.
ИСПРАВКЕ ГРЕШАКА ИЗ РАНИЈЕГ ПЕРИОДА

На овој групи трошкова исказан је износ од 519.732 динара по основу пословних догађаја из 2024. године који су евидентирани у 2025. години. 
5.3.9.
РАСХОДИ ПО ОСНОВУ ОБЕЗВРЕЂЕЊА ИМОВИНЕ
У оквиру ове групе трошкова исказују се  исправке вредности финансијских инструмената који се вреднују по амортизованој вредности, као и финансијских средстава који се одмеравају по фер вредности, у складу са МСФИ 9 „Финансијски инструменти“ као и усклађивање вредности некретнина узетих у лизнг у складу са МСФИ 16 - „Лизинг“. У 2025. години трошкови по основу обезвређења имовине износе 150.863 динара..
6.
УЛАГАЊА У СТАЛНУ ИМОВИНУ 

Финансијским планом Агенције за 2025. годину за инвестиције у нематеријална улагања и основна средства планиран је износ од 504.828.066 динара.
У 2025. години Агенција је извршила улагање у сталну имовину у износу од 201.125.936 динара, што представља 40% Финансијским планом предвиђених средства за ове намене. 
ПЛАН / ОСТВАРЕЊЕ ИНВЕСТИЦИЈА ЗА 2025. ГОДИНУ

                                                                                                                              -у динарима-
	Конто
	Опис
	Извршено у 2024. години
	Планирано

за 2025. годину
	Извршено у 2025. години
	Индекс

	
	
	
	
	
	5/3
	5/4

	1
	2
	3
	4
	5
	6
	7

	011/012/ 016/017
	Софтвери, лиценце и остала нематеријална улагања
	  245.898.001
	473.500.000
	  170.344.820
	69
	36

	023/027/028/029
	Опрема, аванси и улагања на туђим средствима 
	421.214.596
	31.328.066
	30.781.116
	73
	98

	Укупно:
	667.112.597
	504.828.066
	201.125.936
	30
	40


У нематеријалну имовину уложено је из сопствених средстава 46.448.600 динара за Унапређење информационог система регистра финансијских извешатаја; унапређење система за дигитално потписивање, серверско потписивање и валидациони сервис; унапређење портала за е-регистрацију и система за обједињени пријем поднесака у електронском и папирном формату; прву фазу пројекта услуге унапређења портала за испоруке података и унапређења јавних претрага и прву фазу пројекта услуга администрације и унапређења АПИ сервиса.
Из средстава буџета Републике Србије у нематеријалну имовину уложено је 123.896.220 динара за: 
· унапређење информационог система регистра привредних субјеката у циљу успостављања Регистра Канцеларија Комесара секције;
· успостављање евиденције произвођача медијског садржаја и њена интеграција са јединственим информационим системом који води надлежно министарство; 
· прву фазу пројекта развоја и успостављања софтверске апликације Централне евиденције стварних власника;
· прву фазу пројекта услуга унапређења постојећег начина рада регистара које води Агенција и
· прву фазу услуга успостављања новог централног информационог система за спровођење поступка обједињене процедуре.
Улагања у опрему Агенције и улагања на туђим некретнинама, које је Агенција реализовала из сопствених средстава, у вредности од  30.781.116 динара односе се на замену прозорских ролетни у пословном објекту у Раковици и набавку рачунарске и остале опреме.
6.1
САДАШЊА ВРЕДНОСТ СТАЛНЕ ИМОВИНЕ АГЕНЦИЈЕ
У финансијским извештајима Агенције са стањем на дан 31.12.2025. године, стална имовина исказана је по садашњој вредности у износу од 2.178.287.276 динара, што у односу на 31.12.2024. године, када је стална имовина имала вредност од 2.070.305.994 динара, представља повећање садашње вредности сталне имовине за 107.981.282 динара, као резултат разлике између улагања у опрему, туђе некретнине, софтвере и лиценце и амортизације улагања у туђе некретнине, опреме и нематеријалне имовине у 2025. години, као и чињенице што Агенција од 01. јануара 2021. године примењује МСФИ 16 „Лизинг“ те је по том основу евидентирала имовину са правом коришћења која на дан 31. децембра 2025. године износи  99.093.746 динара.
Преглед кретања сталне имовине Агенције (вредност и структура):
-у динарима-
	Стална имовина 
	2024. година
	2025. година 

	Нематеријална улагања
	1.074.554.806
	1.141.364.641

	Опрема
	243.066.541
	231.784.408

	Улагање на туђим некретнинама
	734.373.294
	702.313.339

	Некретнина у припреми-улагање на туђим средствима
	-
	-

	Некретнине узете у лизинг
	15.580.211
	99.093.746

	Аванси за некретнине, постројења и опрему
	811.581
	811.581

	Остали дугорочни пласмани (депозит)
	1.919.561
	2.919.561

	Свега стална имовина:
	2.070.305.994
	2.178.287.276


7.
ФИНАНСИЈСКИ РЕЗУЛТАТ ПОСЛОВАЊА  
Финансијским планом Агенције за 2025. годину планирано је да разлика између укупних прихода и расхода износи 3.090.600 динара. 
Агенција је по годишњем обрачуну, као разлику између укупно остварених прихода у износу од 1.844.154.399,52 динара и расхода из редовног пословања од 1.592.602.268,01 динар, исказала нето добитак (вишак прихода над расходима), умањен зa обрачунати порез, у износу од 251.551.977,51 динара. 
             7.1.
ПРАВНИ ОСНОВ ЗА УТВРЂИВАЊЕ И РАСПОРЕЂИВАЊЕ ДОБИТИ

Правни основ за утврђивање и распоређивање добити по Завршном рачуну Агенције за 2025. годину представљају:

· члан 16. став 1. Закона о буџету Републике Србије за 2026. годину („Службени гласник РС”, бр. 108/25), којим је, између осталог, прописано да су јавне агенције дужне да најкасније до 30. новембра текуће буџетске године 100% добити, односно вишка прихода над расходима по завршном рачуну за 2025. годину уплате у буџет Републике Србије, према динамици коју одреди министарство надлежно за послове финансија;

· члан 44. Законa о порезу на добит правних лица („Службени гласник РС”, бр. 25/01, 80/02, 80/02 - др. закон, 43/03, 84/04, 18/10, 101/11, 119/12, 47/13, 108/13, 68/14 - др. закон, 142/14, 91/15 - аутентично тумачење, 112/15,113/17, 95/18, 86/19, 153/20 , 118/21 и 94/24); 

· члан 6. став 4. Закона о Агенцији за привредне регистре („Службени гласник РС” бр. 55/04, 111/09 и 99/11),  којим је прописано да ако се годишњим обрачуном прихода и расхода утврди да су укупно остварени приходи Агенције већи од укупно остварених расхода, разлика средстава се преноси у буџет Републике Србије или се користи за развој Агенције у складу са финансијским планом Агенције;
· Мишљење Министарства финансија број: 430-07-00333/2006-04 од 22.11.2006. године, којим се приходи које остварује Агенција, по основу обављања послова из своје надлежности, од накнада на име регистрације података и других услуга не сматрају приходима оствареним на тржишту и не опорезују се у складу са Законом.
7.2.
НЕРАСПОРЕЂЕНА ДОБИТ
У складу са прописима и актима из тачке 7.1. овог извештаја, Агенција је на дан 31.12.2025. године исказала у Билансу стања нераспоређену добит у укупном износу од 350.172.425,41 динар и то нераспоређену добит ранијих година (из 2015. године) у износу од 98.620.447,90 динара и нераспоређену добит текуће године у износу од 251.551.977,51 динара.
Нераспоређена добит из 2025. године у износу од 251.551.977,51 динара, биће уплаћена у буџет Републике Србије.
	УПРАВНИ ОДБОР

	ПРЕДСЕДНИК

	

	Стефан Дишић


Број, 
10-5-9-2/26


Датум,
25. фебруар 2026. године


Прилози:
· Биланс стања                                 

· Биланс успеха

· Извештај о осталом резултату

· Извештај о токовима готовине

· Извештај о променама на капиталу

· Статистички извештај

· Напомене уз финансијске извештаје 

· Годишњи извештај о пословању

· Извештај независног Ревизора

